Document ID: 32010R0848

ΚΑΝΟΝΙΣΜΌΣ (ΕΕ) αριθ. 848/2010 ΤΗΣ ΕΠΙΤΡΟΠΉΣ
της 27ης Σεπτεμβρίου 2010
σχετικά με τη θέσπιση παρέκκλισης, για την περίοδο εμπορίας 2010/11, από το άρθρο 63 παράγραφος 2 στοιχείο α) του κανονισμού (ΕΚ) αριθ. 1234/2007 του Συμβουλίου όσον αφορά τις ημερομηνίες κοινοποίησης της μεταφοράς πλεονάσματος ζάχαρης
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη:
τη συνθήκη για τη λειτουργία της Ευρωπαϊκής Ένωσης,
τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1), και ιδίως το άρθρο 85 στοιχείο γ), σε συνδυασμό με το άρθρο 4,
Εκτιμώντας τα ακόλουθα:
(1)
Σύμφωνα με το άρθρο 63 παράγραφος 2 στοιχείο α) του κανονισμού (ΕΚ) αριθ. 1234/2007, κάθε επιχείρηση που αποφάσισε να μεταφέρει το σύνολο ή μέρος της παραγωγής της που υπερβαίνει την ποσόστωση ζάχαρης οφείλει να ενημερώσει το οικείο κράτος μέλος για την απόφασή της πριν από ημερομηνία που καθορίζεται από αυτό το κράτος μέλος εντός της προθεσμίας που προβλέπεται στο εν λόγω άρθρο.
(2)
Προκειμένου να διευκολυνθεί ο εφοδιασμός της αγοράς της Ένωσης σε ζάχαρη εκτός ποσόστωσης και να επιτραπεί με τον τρόπο αυτό στις επιχειρήσεις να ανταποκριθούν σε απρόβλεπτες μεταβολές της ζήτησης τους τελευταίους μήνες της περιόδου εμπορίας 2010/11, κρίνεται αναγκαίο να δοθεί η δυνατότητα στα κράτη μέλη να ορίσουν μεταγενέστερες ημερομηνίες για την κοινοποίηση από τις επιχειρήσεις των ποσοτήτων πλεονάσματος ζάχαρης προς μεταφορά.
(3)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το άρθρο 63 παράγραφος 2 στοιχείο α) του κανονισμού (ΕΚ) αριθ. 1234/2007, για την περίοδο εμπορίας 2010/11, οι επιχειρήσεις που έχουν αποφασίσει να μεταφέρουν ποσότητες ζάχαρης, σύμφωνα με το άρθρο 63 παράγραφος 1 του εν λόγω κανονισμού, ενημερώνουν το οικείο κράτος μέλος πριν από μια ημερομηνία που καθορίζεται από αυτό το κράτος μέλος μεταξύ της 1ης Φεβρουαρίου και της 15ης Αυγούστου 2011.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Οκτωβρίου 2010 έως τις 30 Σεπτεμβρίου 2011.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Σεπτεμβρίου 2010.

Labels: 7
3
17
6